b"\n_START_ARTICLE_\nJeeves\n_START_SECTION_\nBakgrunn\n_START_PARAGRAPH_\nJeeves (fornavnet blir sjelden eller aldri brukt) er tjener (valet) for den unge levemannen Bertram Wooster. Ettersom den naive Wooster og hans venner stadig roter seg opp i absurde problemer (ofte knyttet til u\xc3\xb8nskede og uheldige forlovelser eller mislykkede veddem\xc3\xa5l), er Jeeves spesialist i \xc3\xa5 rydde opp i forviklinger._NEWLINE_Jeeves er det ironiske sinnbildet p\xc3\xa5 den perfekte tjener; the gentleman's gentleman. Han er sin arbeidsgiver fullstendig overlegen p\xc3\xa5 alle omr\xc3\xa5der, og har alltid kontroll over situasjonen. Jeeves har ubegrensede praktiske og teoretiske kunnskaper, er dannet hinsides begripelse, og har ufeilbarlig smak. Respekten for arbeidsgiveren er imidlertid h\xc3\xb8yst overfladisk. Jeeves har som regel sin egen agenda, og hans l\xc3\xb8sninger p\xc3\xa5 problemene Bertie og hans venner kommer opp i, inneb\xc3\xa6rer ofte at Bertie fremst\xc3\xa5r som alvorlig sinnsforvirret._NEWLINE_Selv om Jeeves ses gjennom arbeidsgiveren Woosters \xc3\xb8yne, f\xc3\xa5r leseren av og til glimt av et privatmenneske bak yrkesrollen. Ved siden av omfattende lesning, er Jeeves tydeligvis fascinert av b\xc3\xa5tliv og sj\xc3\xb8fiske. Han later ogs\xc3\xa5 til \xc3\xa5 ha en omfattende vennekrets._NEWLINE_Jeeves-figuren ble introdusert i 1917, og er blitt modell for en rekke senere tjenerfigurer i britisk litteratur og dramatikk, for eksempel, Lord Peter Wimsey)._NEWLINE_Jeeves ble framstilt av skuespilleren Stephen Fry i den britiske TV-serien Jeeves and Wooster som ble produsert fra 1990 til 1993."